**ΤΟ ΗΛΕΚΤΡΙΚΟ ΒΡΑΧΥ-ΚΥΚΛΩΜΑ– ΚΙΝΔΥΝΟΙ ΚΑΙ «ΑΣΦΑΛΕΙΑ»**

***Πηγή:***Πηγή σε ένα κύκλωμα μπορεί να είναι μία μπαταρία, ένα δυναμό, ένα φωτοστοιχείο κλπ. Από την πηγή «πηγάζει» ηλεκτρική ενέργεια και όχι ηλεκτρόνια.

***Καταναλωτής:*** Λαμπάκι, ηλεκτρικός κινητήρας κα. Εκεί καταλήγει η ηλεκτρική ενέργεια και μετατρέπεται σε άλλη μορφή πχ. φώς, μηχανική ενέργεια κα.

***Ηλεκτρικό κύκλωμα:*** Αγώγιμη διαδρομή για το ηλεκτρικό ρεύμα (ηλεκτρόνια). Το κλειστό κύκλωμα δουλεύει ενώ το ανοιχτό όχι.

***Βραχυκύκλωμα:***Εάν οι δύο πόλοι μίας πηγής συνδεθούν με αγωγό πολύ μικρής αντίστασης, περνάει πολύ ρεύμα και το κύκλωμα υπερθερμαίνεται. Τότε λέμε ότι έχουμε βραχυκύκλωμα.

***Ασφάλεια:***Για να αποφευχθεί το βραχυκύκλωμα, βάζουμε στο κύκλωμα μία ασφάλεια ώστε εάν περάσει πολύ ρεύμα, με τη θέρμανση να λιώσει πρώτα αυτή και να ανοίξει (διακοπεί) το κύκλωμα.

***Επικίνδυνες ενέργειες για βραχυκύκλωμα:***

Η σύνδεση ηλεκτρικού καλωδίου στην πρίζα με βρεγμένα χέρια.

Το κάρφωμα μεταλλικού καρφιού στον τοίχο, ακριβώς πάνω από την πρίζα.

H επισκευή ηλεκτρικής συσκευής όσο είναι στην πρίζα.

Το πέταγμα χαρταετού κοντά σε ηλεκτροφόρα καλώδια.